Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 67. Zakona o komunalnom gospodarstvu („Narodne novine“ broj 68/18, 110/18 i 32/20) i članka 24. Statuta Općine Barban („Službene novine Općine Barban“ broj 22/13, 12/18, 60/21 i 4/22), Općinsko vijeće Općine Barban na sjednici održanoj dana 20. prosinca 2024. godine donosi

**PROGRAM****građenja komunalne infrastrukture na području Općine Barban za 2025. godinu**

***I. UVODNI DIO***

Programom građenja komunalne infrastrukture na području Općine Barban za 2025. godinu (u daljnjem tekstu: Program) određuje se građenje komunalne infrastrukture te nabava opreme na području Općine Barban (u daljnjem tekstu: Općina) za 2025. godinu za:

1. nerazvrstane ceste
2. javne zelene površine
3. javnu rasvjetu
4. groblja.

Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture, kao i iskaz financijskih sredstava potrebnih za ostvarivanje programa, s naznakom izvora financiranja.

***II. NERAZVRSTANE CESTE***

Ovim Programom određuje se građenje nerazvrstanih cesta u uređenom dijelu građevinskog područja u iznosu od 135.000,00 eura kako slijedi:

|  |  |  |  |
| --- | --- | --- | --- |
| R.B. | **Građevina** | **Izvor financiranja** | **Plan za 2025. (EUR)** |
| 1. | NC u naselju Barban cca 300m, izgradnja prometnice s javnom rasvjetom i oborinskom odvodnjom (k.č. 158/1, 263, 151/3, 151/1, 159/5, 159/2, 159/4, 159/3 i 159/6 k.o. Barban) – priprema i izgradnja | Komunalni doprinos | 56.654,41 |
| Komunalna naknada | 43.345,59 |
| **UKUPNO**  |  | **100.000,00** |
| 2. | Izrada projekata za komunalnu infrastrukturu – nerazvrstane ceste | Opći prihodi i primici | 5.000,00 |
| **UKUPNO**  |  | **5.000,00** |
| 3. | Kupnja zemljišta za izgradnju nerazvrstanih cesta | Komunalni doprinos | 30.000,00 |
| **UKUPNO**  |  | **30.000,00** |
| **UKUPNO NERAZVRSTANE CESTE** | **135.000,00** |

***III. JAVNE ZELENE POVRŠINE***

Ovim Programom određuje se građenje javnih zelenih površina u uređenom dijelu građevinskog područja u iznosu od 150.000,00 eura kako slijedi:

|  |  |  |  |
| --- | --- | --- | --- |
| **R.B.** | **Građevina** | **Izvor financiranja** | **Plan za 2025. (EUR)** |
| 1. | Nabava igrala za dječja igrališta  | Komunalni doprinos | 24.000,00 |
| Naknada za zadržavanje nezakonito izgrađenih zgrada | 1.000,00 |
| **UKUPNO** |  | **25.000,00** |
| 2. | Izrada projekata za komunalnu infrastrukturu - javne zelene površine | Opći prihodi i primici | 5.000,00 |
| **UKUPNO** |  | **5.000,00** |
| 3. | Izgradnja Spomen parka 9. Januar u Šajini | Opći prihodi i primici | 50.000,00 |
| **UKUPNO** |  | **50.000,00** |
| 4. | Priprema i izgradnja rasvjete sportskog terena Mrzlica | Opći prihodi i primici | 70.000,00 |
|  | **UKUPNO** |  | **70.000,00** |
| **UKUPNO JAVNE ZELENE POVRŠINE** | **150.000,00** |

***IV. JAVNA RASVJETA***

Ovim Programom određuje se građenje javne rasvjete u uređenom dijelu građevinskog područja u iznosu od 20.000,00 eura kako slijedi:

|  |  |  |  |
| --- | --- | --- | --- |
| **R.B.** | **Građevina** | **Izvor financiranja** | **Plan za 2025. (EUR)** |
| 1. | Javna rasvjeta – raskrižje Dunaj | Komunalni doprinos | 20.000,00 |
| **UKUPNO JAVNA RASVJETA** | **20.000,00** |

***V. GROBLJA***

Ovim Programom određuje se građenje groblja u uređenom dijelu građevinskog područja u iznosu od 9.000,00 eura kako slijedi:

|  |  |  |  |
| --- | --- | --- | --- |
| **R.B.** | **Građevina** | **Izvor financiranja** | **Plan za 2025. (EUR)** |
| 1. | Izrada projektne dokumentacije za Rekonstrukciju - dogradnju postojećeg groblja Sutivanac koje se nalazi na k.č. zgr 73 k.o. Sutivanac – proširenje groblja bilo bi na k.č. 1793/1 k.o. Sutivanac | Komunalni doprinos | 9.000,00 |
| **UKUPNO GROBLJA** | **9.000,00** |

***VI. REKAPITULACIJA TOČKI II. DO V.***

|  |  |  |
| --- | --- | --- |
| **R.B.** | **Komunalna infrastruktura** | **Iznos (EUR)** |
| 1. | Nerazvrstane ceste | 135.000,00 |
| 2. | Javne zelene površine | 150.000,00 |
| 3. | Javna rasvjeta | 20.000,00 |
| 4. | Groblja | 9.000,00 |
| **UKUPNO** | **314.000,00** |

***VII. REKAPITULACIJA PROGRAMA PO IZVORIMA FINANCIRANJA***

|  |  |  |
| --- | --- | --- |
| **R.B.** | **Izvor financiranja** | **Iznos (EUR)** |
| 1. | Komunalni doprinos | 139.654,41 |
| 2. | Opći prihodi i primici | 130.000,00 |
| 3. | Komunalna naknada | 43.345,59 |
| 4. | Naknada za zadržavanje nezakonito izgrađenih zgrada | 1.000,00 |
| **UKUPNO** | **314.000,00** |

***VIII. ZAVRŠNE ODREDBE***

Ovaj Program objavit će se u „Službenim novinama Općine Barban“, a stupa na snagu 1. siječnja 2025. godine.

KLASA: 400-08/24-01/10

URBROJ: 2163-12-02/01-24-2

Barban, 20. prosinca 2024. godine

OPĆINSKO VIJEĆE OPĆINE BARBAN

PREDSJEDNIK

**Andi Kalčić**

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Člankom 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) propisano je da općine u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, koji nisu Ustavom ili zakonom dodijeljeni državnim tijelima, dok je člankom 35. citiranog Zakona propisano da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave.

Program se donosi temeljem članka 67. Zakona o komunalnom gospodarstvu („Narodne novine“ broj 68/18, 110/18 i 32/20) prema kojem predstavničko tijelo jedinice lokalne samouprave za svaku kalendarsku godinu u skladu s predvidivim sredstvima i izvorima financiranja istodobno s donošenjem proračuna donosi i Program građenja komunalne infrastrukture.

Člankom 24. Statuta Općine Barban („Službene novine Općine Barban“ broj 22/13, 12/18, 60/21 i 4/22) propisano je da Općinsko vijeće donosi programe razvoja pojedinih djelatnosti i javnih potreba od značaja za Općinu Barban.

**II. OSNOVNA PITANJA I PRIKAZ STANJA**

Zakonom o komunalnom gospodarstvu („Narodne novine“ broj 68/18, 110/18 i 32/20) određuju se načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo.

Odredbom članka 64. Zakona o komunalnom gospodarstvu propisano je da je građenje komunalne infrastrukture obveza jedinice lokalne samouprave odnosno osoba na koje je ta obveza prenesena u skladu s tim zakonom ili posebnim zakonom. Pod građenjem komunalne infrastrukture, u skladu sa Zakonom o komunalnom gospodarstvu, podrazumijevaju se sljedeće radnje i radovi: rješavanje imovinsko pravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radovi na sanaciji toga zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture i građenje komunalne infrastrukture u smislu zakona kojim se uređuje gradnja građevina.

Građenje komunalne infrastrukture od interesa je za Republiku Hrvatsku, a komunalna infrastruktura gradi se u skladu s programom građenja komunalne infrastrukture ili u skladu s drugim ugovorom ili drugim aktom određenim posebnim zakonom.

Odredbom članka 67. Zakona o komunalnom gospodarstvu propisano je da program građenja komunalne infrastrukture donosi predstavničko tijelo jedinice lokalne samouprave za kalendarsku godinu. Program građenja komunalne infrastrukture (u daljnjem tekstu: Program) donosi se istodobno s donošenjem proračuna jedinice lokalne samouprave, a isti se objavljuje u službenom glasilu jedinice lokalne samouprave. Program se temelji na prijedlogu Proračuna za 2025. godinu.

Sukladno članku 69. Zakona o komunalnom gospodarstvu, Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

**III. FINANCIJSKA SREDSTVA**

Ukupna sredstva za realizaciju ovog Akta u iznosu od 314.000,00 eura planirana su u Proračunu Općine Barban za 2025. godinu.